PFกลืนไดโดมอนดันลูกแบล็กดอร์ฯ
&#8220;เพอร์เฟค&#8221; เทกโอเวอร์ไดโดมอน ส่งบริษัทลูกเข้าตลาดหุ้นทางอ้อม
1 ต.ค. 2554

“เพอร์เฟค” เทกโอเวอร์ไดโดมอน ส่งบริษัทลูกเข้าตลาดหุ้นทางอ้อม
นายกัมพล ตติยกวี ประธานเจ้าหน้าที่บริหาร บริษัท ไดโดมอน กรุ๊ป (DAIDO) เปิดเผยว่า บริษัทจะเพิ่มทุนจดทะเบียนอีก 3,884.86 ล้านบาท จากเดิม 246.68 ล้านบาท เป็น 4,131.54 ล้านบาท โดยออกหุ้นเพิ่มทุนอีก 776.97 ล้านหุ้น มูลค่าที่ตราไว้หุ้นละ 5 บาท 
นายกัมพล กล่าวว่า หุ้นเพิ่มทุนจำนวน 363.81 ล้านหุ้น หรือ 88% ของทุนจดทะเบียน นำไปเสนอขายให้กับ บริษัท พร็อพเพอร์ตี้ เพอร์เฟค (PF) ในราคาหุ้นละ 1.10 บาท มูลค่ารวม 400.20 ล้านบาท เพื่อแลกกับการซื้อหุ้นบริษัท เซ็นเตอร์พ้อยท์ ช็อปปิ้ง มอลล์ (บริษัทย่อยของ PF) ทั้งหมด 5 ล้านหุ้น หรือ 100% ของทุนชำระแล้ว 400 ล้านบาท ส่งผลให้ไดโดมอนถือหุ้นเซ็นเตอร์พ้อยท์ 100% 
นอกจากนี้ PF จะซื้อหุ้นจากผู้ถือหุ้นเดิมอีก 49.33 ล้านหุ้น ผ่านการทำคำเสนอซื้อจากนักลงทุนทั่วไป (เทนเดอร์ออฟเฟอร์) หากสำเร็จจะถือหุ้นทั้งหมด 100% 
สำหรับหุ้นที่เหลืออีก 413.15 ล้านหุ้น เสนอขายผู้ถือหุ้นเดิมสัดส่วน 1 ต่อ 1 หุ้นละ 1.10 บาท ภายหลังทำรายการกับซื้อขายหุ้นเซ็นเตอร์พ้อยท์กับ PF เสร็จสิ้น
“จุดสำคัญของรายการนี้คือ เฟอร์เฟคได้ช่องทางแยก 2 ธุรกิจออกจากกัน คือ ธุรกิจอสังหาริมทรัพย์กับธุรกิจช็อปปิ้งมอลล์ โดยเฟอร์เฟคเทกโอเวอร์ไดโดมอน และเอาบริษัทลูกเซ็นเตอร์พ้อยท์เข้าตลาดหุ้นทางอ้อม (แบล็กดอลิสติงส์ผ่านไดโดมอน) ซึ่งผู้ถือหุ้นไดโดมอนได้ประโยชน์จากมูลค่าหุ้นที่เพิ่มขึ้น”
สำหรับเซ็นเตอร์พ้อยท์ ดำเนินธุรกิจช็อปปิ้งมอลล์ อยู่ระหว่างแผนการทำธุรกิจ คาดมีรายได้เชิงพาณิชย์ปลายปี 2555